proxectonos/corpus_dominio_legal_administrativo_tmp huggingface dataset:
DECRETO 18/2000, do 20 de xaneiro, polo que se modifica o Decreto 316/1990, do 8 de xuño, polo que se regulan as publicacións da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 02/02/2000

Publicado o Decreto 316/1990, do 8 de xuño, polo que se regulan as publicacións da Xunta de Galicia (DOG nº 118, do martes, 19 de xuño), e á vista da experiencia obtida durante os anos transcorridos desde a entrada en vigor do antedito decreto, parece aconsellable a súa modificación co fin de adecualo ás necesidades que a práctica vén suscitando. Deste xeito, engádese como membro fixo da Comisión Permanente de Publicacións, regulada no artigo 5º, o xefe do Servicio de Traducción, o que, sen dúbida, redundará nunha mellor coordinación e harmonización no cumprimento da lexislación vixente en materia de normalización lingüística.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vinte de xaneiro de dous mil,
DISPOÑO:
Artigo único.-Modifícase o artigo 5º do Decreto 316/1990, do 8 de xuño, polo que se regulan as publicacións da Xunta de Galicia, que queda redactado da forma seguinte:
«Serán membros fixos da Comisión Permanente de Publicacións o secretario xeral da Presidencia, que a presidirá, o secretario xeral da Consellería da Presidencia e Administración Pública, que será o seu vicepresidente; o subdirector xeral de Promoción Cultural e do Libro e Bibliotecas, da Consellería de Cultura, Comucicación Social e Turismo; o xefe do Servicio de Tradución e o xefe do Servicio do Diario Oficial de Galicia, ámbolos dous da Consellería da Presidencia e Administración Pública, o último dos cales actuará como secretario. Formarán parte desta Comisión Permanente de Publicacións, como membros variables, un funcionario de cada consellería, con nivel mínimo de xefe de servicio, que será convocado nos casos que se especifican máis adiante».
Disposicións derradeiras
Primeira.-Facúltase o conselleiro da Presidencia e Administración Pública para o desenvolvemento do presente anuncio.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinte de xaneiro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 197/2000, do 21 de xullo, polo que se nomea conselleiro maior do Consello de Contas de Galicia a Luciano Fariña Busto.
PRESIDENCIA — II. AUTORIDADES E PERSOAL — 26/07/2000

En virtude do disposto no artigo 8.1º da Lei de Galicia 6/1985, do 24 de xuño, e de conformidade coa proposta formulada polo Pleno do Consello de Contas de Galicia na súa sesión celebrada o día 21 de xullo de 2000, nomeo conselleiro maior do Consello de Contas de Galicia a Luciano Fariña Busto.
En consecuencia, segundo o acordado polo Pleno do Parlamento de Galicia, na súa sesión do día 27 de xuño de 2000, de conformidade co establecido no artigo 12.1º da Lei 6/1985, do 24 de xuño, a composición do Consello de Contas de Galicia é a seguinte:
Conselleiro maior: Luciano Fariña Busto.
Conselleiros:
-Joaquín Álvarez Corbacho.
-Daniel Barata Quintas.
-Francisco Javier Constenla Acasuso.
-Francisco Torres Cobo.
Santiago de Compostela, vinteún de xullo de dous mil.
Manuel Fraga Iribarne
Presidente
DECRETO 198/2000, do 24 de xullo, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 27/07/2000

Con motivo da viaxe do conselleiro de Sanidade e Servicios Sociais, ó estranxeiro é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, regulora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe o estranxeiro, encárgaselle o despacho dos asuntos da Consellería de Sanidade e Servicios Sociais, desde o día 27 de xullo ata o seu regreso, ó conselleiro de Educación e Ordenación Universitaria.
Santiago de Compostela, vintecatro de xullo de dous mil.
Manuel Fraga Iribarne
Presidente
DECREO 190/2000, do 13 de xullo, polo que se nomea a Lourdes Díaz Sánchez membro do Consello Asesor de Radio Televisión Española en Galicia.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 19/07/2000

De acordo co establecido no artigo 8, punto 2º, da Lei 10/1983, do 9 de decembro, reguladora do Consello Asesor de Radio Televisión Española en Galicia, de conformidade coa elección efectuada polo Parlamento de Galicia na súa sesión do día 27 de xuño de 2000 e logo de coñecemento do Consello da Xunta de Galicia na súa reunión do día trece de xullo de dous mil,
DISPOÑO:
Nomear membro de Consello Asesor de Radio Televisión Española en Galicia a Lourdes Díaz Sánchez.
De conformidade co disposto no artigo 57.3º da Lei 30/1992, do 26 de novembro, de réxime xurídico das administracións públicas e do procedemento administrativo común, o nomeamento producirá efectos desde a data da elección efectuada polo Parlamento de Galicia.
Santiago de Compostela, trece de xullo de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 195/2000, do 21 de xullo, polo que se nomea director xeral de Política Lingüística a Jesús Pablo González Moreiras.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteún de xullo de dous mil,
Nomeo director xeral de Política Lingüística a Jesús Pablo González Moreiras.
Santiago de Compostela, vinteún de xullo de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 196/2000, do 21 de xullo, polo que se nomea delegado provincial de Lugo da Consellería de Educación e Ordenación Universitaria a Jaime Santoalla Varela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteún de xullo de dous mil,
Nomeo delegado provincial de Lugo da Consellería de Educación e Ordenación Universitaria a Jaime Santoalla Varela.
Santiago de Compostela, vinteún de xullo de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 194/2000, do 21 de xullo, polo que se dispón que cese José María Fernández Olea como director xeral de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 24/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Que cese, por petición propia, José María Fernández Olea como director xeral de Relacións Laborais, agradecéndolle os servicios prestados.
Santiago de Compostela, vinteún de xullo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 21 de xullo de 2000 pola que se dispón que a secretaria xeral da Consellería de Xustiza, Interior e Relacións Laborais se encargue do despacho de asuntos da Dirección Xeral de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 24/07/2000

Producido o cesamento do titular da Dirección Xeral de Relacións Laborais, cómpre adopta-las medidas inmediatas para que, sen prexuízo do posterior nomeamento do novo titular dese centro directivo, se asegure o correcto funcionamento do servicio e a resolución, se é o caso, dos asuntos encomendados á devandita unidade administrativa.
Por todo iso, en virtude das atribucións que me confire a Lei de Galicia 1/1983, do 22 de febreiro, modificada pola Lei 11/1988, do 20 de outubro, da Xunta e do seu presidente,
DISPOÑO:
Artigo único.-O desenvolvemento das accións e o exercicio das competencias propias da Dirección Xeral de Relacións Laborais, que figuran no Decreto 161/2000, do 29 de xuño, e outras que lle fosen expresamente delegadas, quédanlle encomendadas, temporalmente e ata que se produza o nomeamento do seu titular, á secretaria xeral da Consellería de Xustiza, Interior e Relacións Laborais.
Disposición derradeira
Esta orde entrará en vigor o mesmo día ó da súa publicación no Diario Oficial de Galicia.
Santiago de Compostela, 21 de xullo de 2000.
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 4 de xullo de 2000, da División de Recursos Humanos, pola que se emprazan as partes interesadas no recurso contencioso-administrativo interposto pola Sociedad Española de Medicina General.
SERVICIO GALEGO DE SAÚDE — III. OUTRAS DISPOSICIÓNS — 18/07/2000

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/382/2000 interposto pola Sociedad Española de Medicina General contra o baremo de persoal
facultativo incluído no pacto de vinculacións temporais de persoal estatutario publicado no Diario Oficial de Galicia nº 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e son emprazadas para que poidan constituírse na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 4 de xullo de 2000.
Valeriano Martínez García
Director xeral da División de Recursos Humanos
RESOLUCIÓN do 4 de xullo de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Pedro Luis Silva Arochena.
SERVICIO GALEGO DE SAÚDE — III. OUTRAS DISPOSICIÓNS — 18/07/2000

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/360/2000 interposto por Pedro Luis Silva Arochena contra o baremo de persoal facultativo incluído no pacto de vinculacións temporais de persoal estatutario publicado no Diario Oficial de Galicia nº 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e son emprazadas para que poidan constituírse na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 4 de xullo de 2000.
Valeriano Martínez García
Director xeral da División de Recursos Humanos
CORRECCIÓN de erros.-Orde do 30 de marzo de 2000 pola que se regula a integración de determinado persoal do Hospital Provincial de Pontevedra e o Hospital Psiquiátrico O Rebullón.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 18/07/2000

Advertidos erros no texto da citada disposición, publicada no DOG nº 74, do 14 de abril de 2000,
páxina 6.296, é necesario face-la oportuna corrección:
No anexo I, Persoal do Complexo Hospitalario de Pontevedra, é necesario modifica-lo seguinte:
Na liña cuarta do citado anexo I, onde figura:
Vínculo
Posto de traballo
Categoría básica de integración
F
Xefe clínico
Facultativo xerarquizado medicina xeral
Debe figurar:
Vínculo
Posto de traballo
Categoría básica de integración
F
Adxunto
Facultativo xerarquizado medicina xeral
ORDE do 22 de xuño de 2000 pola que se autoriza a inclusión da Escola de Danza Susana Castro de Vigo (Pontevedra) no Rexistro de Escolas de Danza.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/2000

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria, as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Danza pola representante da Escola de Danza Susana Castro de Vigo (Pontevedra), e vistos informes da Delegación Provincial da Consellería de Educación e Ordenación Universitaria de Pontevedra.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la inclusión no Rexistro de Escolas de Danza a Escola de Danza Susana Castro de Vigo (Pontevedra), segundo os datos que figuran no anexo.
Segundo.-A dita escola queda sometida ó réxime de escolas de danza, segundo o establecido na Orde do 11 de marzo de 1993 (DOG do 22 de abril), e ós servicios de inspección correspondientes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 22 de xuño de 2000.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Cronista Rodríguez Elías nº 2.
Código do centro: 36024124.
Denominación específica: Escola de Danza Susana Castro.
Titular: Susana González Castro.
ORDE do 23 de xuño de 2000 pola que se conceden axudas a conservatorios de música públicos non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/07/2000

Por Orde do 15 de febreiro de 2000 (DOG do 3 de marzo), publicouse a convocatoria para a concesión de axudas a conservatorios de música públicos non dependentes da Consellería de Educación e Ordenación Universitaria.
Valoradas as solicitudes e elevada a proposta de concesión destas axudas pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ós conservatorios de música públicos que se relacionan no anexo I a esta orde.
Segundo.-Desestima-las solicitudes presentadas polos conservatorios de música públicos que se relacionan no anexo II, polas causas que se indican.
Terceiro.-Para facer efectivo o pagamento das axudas, os beneficiarios presentarán na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2000, a xustificación completa dos gastos realizados.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto na Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben os interesados poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se
establece na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 23 de xuño de 2000.
Celso Currás Fernández
Conselleiro de Educación e Ordenación
Universitaria
ANEXO I
Denominación do conservatorio
Contía da axuda concedida (pesetas)
Arzúa
568.181
Betanzos
1.883.788
Carballo
2.448.957
Culleredo
2.665.168
Melide
2.234.039
Noia
2.427.392
Pontes de García Rodríguez, As
2.776.806
Monforte de Lemos
568.181
Vilalba
3.578.063
Viveiro
4.619.626
Barco de Valdeorras, O
2.519.679
Carballiño, O
2.198.627
Celanova
1.033.874
Ribadavia
1.629.868
Xinzo de Limia
1.690.977
Cangas
2.816.381
Estrada, A
1.966.276
Gondomar
1.865.076
Guarda, A
1.842.244
Lalín
3.678.988
Redondela
2.618.166
Tui
2.369.643
ANEXO II
Denominación do conservatorio
Causa da denegación
Ribeira
A solicitude foi presentada fóra de prazo
ORDE do 12 de xaneiro de 2000 pola que se convoca o Premio das Letras e das Artes de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/02/2000

Por medio do Decreto 288/1994, modificado no seu artigo 5 polo Decreto 286/1995, creouse o Premio das Letras e das Artes de Galicia. Este premio ten como finalidade a de recoñecer e recompensa-lo labor daquelas persoas que co seu labor creador contribuíron á conservación, á expansión e ó engrandecemento da cultura galega en calquera campo desta.
Por todo isto,
DISPOÑO:
Artigo 1º
Convócase o Premio das Letras e das Artes de Galicia correspondente a 2000 co fin de recoñecer e recompensa-los méritos daquelas persoas que dedicaron gran parte da súa actividade ás letras e ás artes en calquera das súas múltiples manifestacións, co resultado de engrandecemento e afirmación dos valores culturais de Galicia.
Artigo 2º
O premio está dotado con cinco millóns de pesetas (5.000.000) con cargo á aplicación orzamentaria 10.02.353.A.640.1 dos orzamentos xerais da Comunidade Autónoma de Galicia para 2000.
Artigo 3º
1. O premio será indivisible e non poderá concederse a título póstumo.
2. O premio pode ser declarado deserto.
Artigo 4º
1. A presentación dos candidatos poderá realizala calquera institución, fundación, academia, federación, asociación ou centro cultural ou de investigación, mediante escrito dirixido ó conselleiro de Cultura, Comunicación Social e Turismo, segundo modelo que figura como anexo da presente orde, ó que se xuntará o currículo do candidato.
2. O escrito e o currículo ó que se fai referencia no parágrafo anterior serán presentados no rexistro xeral da Consellería de Cultura, Comunicación Social e Turismo ou nos rexistros das delegacións provinciais desta, sen prexuízo do establecido no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, antes do 15 de marzo deste ano.
Artigo 5º
1. O premio dictaminarase o día 17 de maio, Día das Letras Galegas, nun acto institucional.
2. O xurado poderá convocar para este acto ata cinco finalistas.
Artigo 6º
Tódalas decisións do xurado serán inapelables.
Artigo 7º
As institucións, fundacións, academias, federacións, asociacións, centros culturais ou de investigación que propuxeren candidatos e non resultaren premiados, poderán retira-la documentación presentada no prazo de trinta (30) días naturais contados a partir do seguinte a aquel en que se produza o dictame. Transcorrido este prazo arquivarase sen máis trámite.
Disposicións derradeiras
Primeira.-Facúltase o director xeral de Promoción Cultural para dictar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de xaneiro de 2000.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 21 de xaneiro de 2000 pola que se publica o estado de execución do orzamento da Comunidade Autónoma e as súas modificacións e a situación da tesourería e movementos por operacións orzamentarias e extraorzamentarias correspondentes ó terceiro trimestre de 1999.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/02/2000

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións e a situación da tesourería e movementos por operacións orzamentarias e extraorzamentarias correspondentes ó terceiro tri
mestre de 1999, que figuran como anexo a esta resolución.
Santiago de Compostela, 21 de xaneiro de 2000.
José Antonio Orza Fernández
Conselleiro de Economía e Facenda
DECRETO 21/2000, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de estrada provincial PO 2908 Tabagón-O Rosal, variante Alto do Morán.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/2000

A Deputación de Pontevedra, en sesión levada a cabo o día 30 de abril de 1999, aprobou o proxecto de estrada provincial PO 2908 Tabagón-O Rosal, variante Alto do Morán e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
A deputación remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 22 de decembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 12 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a estrada provincial Tabagón-O Rosal presenta, no seu actual trazado, unha acusada e perigosa sinuosidade causante de diversos accidentes que motivaron o feito de que tal vial pasara a constituír un dos puntos negros da rede provincial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo da deliberación do Consello da Xunta de Galicia na súa reunión do día vinte de xaneiro de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial PO 2908 Tabagón-O Rosal, variante Alto do Morán.
Santiago de Compostela, vinte de xaneiro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 29 de xuño de 2000 pola que se lle autoriza a ampliación de tres unidades do segundo ciclo de educación infantil ó centro privado Casa del Niño de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2000

Examinado o expediente presentado polo centro privado Casa del Niño de Santiago de Compostela, no que solicita a ampliación de tres unidades do segundo ciclo de educación infantil.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes correspondentes.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), o Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Inspección Educativa
RESOLVE:
Autoriza-la ampliación de tres unidades do Segundo Ciclo de Educación Infantil ó centro privado que se relaciona no anexo da presente orde, facendo constar que, para a posta en funcionamento delas, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 29 de xuño de 2000.
Celso Currás Fernández
Conselleiro de Educación e Ordenación Universitaria
ANEXO
Provincia da Coruña
Concello: Santiago de Compostela.
Localidade: Santiago de Compostela.
Enderezo: Canteira de Arriba, nº 17-San Lázaro.
Denominación: Centro Privado Casa del Niño.
Titular: Ramón Taboada Vina.
Código do centro: 15015366.
Nivel: educacion infantil-2º ciclo.
Unidades de que constaba: 2.
Unidades novas autorizadas: 3.
Composición resultante:
Centro de educación infantil: 5 unidades.
ORDE do 26 de xuño de 2000 pola que se autoriza o cambio de titularidade do centro privado Obradoiro da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2000

Examinado o expediente incoado pola titularidade do centro privado Obradoiro da Coruña, solicitando o cambio de titularidade do devandito centro.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG 15 de decembro) que o desenvolve.
Considerando que, á vista da documentación achegada, a titularidade do centro correspóndelle a Promotora Educativa Coruñesa, S.L.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Obradoiro da Coruña a favor de Promotora Educativa Coruñesa, S.L. con tódolos dereitos e obrigas contraídos pola anterior titularidade.
O cambio de titularidade non afectará ó réxime de funcionamento do centro.
Santiago de Compostela, 26 de xuño de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 14 de xullo de 2000 pola que se ordena a publicación do acordo do Consello da Xunta de Galicia do 13 de xullo de 2000, polo que se modifica a relación de postos de traballo da Consellería de Sanidade e Servicios Sociais, referente ó persoal da Lei 4/1988, do 26 de maio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 26/07/2000

A necesidade de adecua-lo cadro de persoal da Consellería de Sanidade e Servicios Sociais ás súas necesidades de funcionamento, fai necesario modifica-la relación de postos de traballo da devandita consellería.
En consecuencia, por proposta da Consellería de Sanidade e Servicios Sociais, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do trece de xullo de dous mil, adoptou o seguinte acordo:
1. Modifica-la vixente relación de postos de traballo da Consellería de Sanidade e Servicios Sociais, referente ó persoal da Lei 4/1988, do 26 de maio, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como posto de libre designación, de acordo coa motivación que se especifica, o seguinte:
Código: SA.C99.10.000.27001.206.
Denominación: servicio de apoio e seguimento.
Motivación: posto de confianza e especial responsabilidade en atención ás funcións de apoio e cobertura das ausencias dos xefes de servicio da delegación e dos directores dos centros sociais e residencias da terceira idade, que tamén teñen o mesmo sistema de provisión.
Visto o acordo adoptado polo Consello da Xunta de Galicia na súa reunión do trece de xullo de dous mil, relativo á modificación da relación de postos de traballo, da Consellería de Sanidade e Servicios Sociais, referente ó persoal da Lei 4/1988, do 26 de maio, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 14 de xullo de 2000.
Jaime Pita Varela
Conselleiro da Presidencia e Administración
Pública
ANEXO
Consellería de Sanidade e Servicios Sociais
Na relación de postos de traballo dos servicios periféricos da Consellería de Sanidade e Servicios Sociais publicada no DOG nº 40, do 28 de febreiro de 2000 e nas páxinas que se especifican a continuación, prodúcense as seguintes modificacións:
Persoal funcionario.
Creacións:
-Na páxina 2.571, no centro de destino DELEGACIÓN PROVINCIAL DE LUGO, engádese o seguinte posto de traballo:
Código do posto: SA.C99.10.000.27001.206.
Denominación: SERVICIO DE APOIO E SEGUIMENTO.
Vacante: SI.
Nivel: 26.
Complemento específico: 1.390.188.
Tipo posto: S.
Forma provisión: LD.
Grupo: AB.
Corpo/escala: XERAL.
Amortizacións:
-Na páxina 2.568, no centro de destino DELEGACIÓN PROVINCIAL DA CORUÑA, suprímese o posto de traballo SA.C99.10.000.15001.276.- POSTO BASE GRUPO B.
Persoal laboral.
-Na páxina 2.581, no centro de destino FOGAR 3ª IDADE (A CORUÑA), suprímese o posto de traballo SA.C99.40.302.15001.019.- LIMPADOR/A.
RESOLUCIÓN do 6 de xullo de 2000 pola que se lle dá publicidade á parte dispositiva da sentencia 828/1994, do 24 de novembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/07/2000

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0004090/1992, interposto por José García García e outros, contra a orde do conselleiro de Ordenación do Territorio e Obras Públicas da Xunta de Galicia, do 27 de decembro de 1990, e contra a desestimación presunta por silencio administrativo do recurso de reposición formulado contra a mencionada resolución, sobre aprobación definitiva do proxecto de revisión e adaptación do Plan xeral de ordenación urbana de Lugo; dictouse a sentencia 828/1994, do 24 de novembro, agora firme, pola que se estimaba o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 828/1994, do 24 de novembro, que a seguir se transcribe:
«Decidimos: que debemos estimar e estimámo-lo recurso contencioso-administrativo interposto por José García García e demais citados no encabezamento desta sentencia contra a orde do conselleiro de Ordenación do Territorio e Obras Públicas da Xunta de Galicia, do 27-12-1990, de aprobación definitiva do proxecto de revisión e adaptación do Plan xeral de ordenación urbana de Lugo, e contra a desestimación presunta por silencio administrativo do recurso de reposición formulado contra a mencionada resolución e, en consecuencia, debemos anular e anulámo-lo acordo impugnado no extremo relativo á clasificación como SUNP dos terreos da parte actora colindantes co tramo da Ronda do Carme comprendido entre o cruzamento da segunda ronda coa antiga estrada de Ombreiro, actualmente praza do Exército Español, e a rúa ou estrada vella de Santiago de Compostela, e dispoñemos que os ditos terreos deben ser clasificados como solo urbano».
Santiago de Compostela, 6 de xullo de 2000.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 21 de xaneiro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0002149/1999, interposto por Ignacio Santos Piñeiro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0002149/1999, interposto por Ignacio Santos Piñeiro contra a resolución da Consellería da Presidencia e Administración Pública do 8 de outubro de 1999, pola que se publica o acordo do Consello da Xunta de Galicia do 7 de outubro de 1999, sobre aprobación de nova relación de postos de traballo da Consellería de Pesca, Marisqueo e Acuicultura (DOG nº 202, do 19 de outubro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos ante a Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 21 de xaneiro de 2000.
Joaquín López-Rúa Soler
Director xeral da Función Pública
ORDE do 26 de xaneiro de 2000 de modificación da forma de provisión do posto de Intervención da Deputación Provincial de Ourense reservado a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/2000

O Pleno da Deputación Provincial de Ourense, en sesión celebrada o día 29 de outubro de 1999, adoptou o acordo de modifica-la forma de provisión do seu posto de Intervención, reservado a funcionarios de Administración local con habilitación de carácter nacional, no sentido de que será sistema de libre designación, efectuando, así mesmo, a modificación da relación de postos de traballo de conformidade co previsto no artigo 27 do R.D. 1732/1994, do 29 de xullo, en relación co artigo 126.4º do Real decreto lexislativo 781/1986, do 18 de abril.
Por isto, a Consellería da Presidencia e Administración Pública, de conformidade co establecido nos artigos 9 e 27 do R.D. 1732/1994, do 29 de xullo, e no uso das facultades que lle confire o artigo 13.2.17 da Lei 4/1988, do 26 de maio, da función pública de Galicia,
DISPÓN:
A provisión do posto de Intervención da Deputación Provincial de Ourense, reservado a funcionarios de Administración local con habilitación de carácter nacional, realizarase polo sistema de libre designación con convocatoria pública.
Contra esta orde poderase interpoñer recurso potestativo de reposición perante a Consellería da Presidencia e Administración Pública, no prazo dun mes contado desde o día seguinte ó da súa publicación
no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente perante a Sala do Contencioso-Administrativo do Tribunal Superior de Xustiza de Galicia, de conformidade co establecido na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de xaneiro de 2000.
Jaime Pita Varela
Conselleiro da Presidencia e Administración Pública
DECRETO 193/2000, do 21 de xullo, polo que se dispón que cese Jesús Pablo González Moreiras como delegado provincial de Lugo da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 24/07/2000

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Que cese, por pasar a outro destino, Jesús Pablo González Moreiras como delegado provincial de Lugo da Consellería de Educación e Ordenación Universitaria.
Santiago de Compostela, vinteún de xullo de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 192/2000, do 6 de xullo, polo que se declara a urxente ocupación, para efectos de expropiación forzosa, polo Concello de Moeche, dos bens e dereitos necesarios para a realización das obras do proxecto de adecuación da carballeira de San Ramón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/07/2000

O Concello de Moeche (A Coruña), en sesión que tivo lugar o día 25 de febreiro de 1999, aprobou o proxecto de adecuación da carballeira de San Ramón, e na sesión do 29 de abril de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 27 de xuño de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 12 de abril de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo se recolle no expediente, estas obras son necesarias para supera-la situación de abandono e contaminación da carballeira de San Ramón, e evitar así os perigos que para a seguridade e saúde pública se veñen producindo nas actuais circunstancias.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día seis de xullo de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Moeche para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de adecuación da carballeira de San Ramón.
Santiago de Compostela, seis de xullo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Resolución do 27 de xuño de 2000, conxunta da Secretaría Xeral de Investigación e Desenvolvemento da Consellería da Presidencia e Administración Pública e da Dirección Xeral de Desenvolvemento Rural da Consellería de Agricultura, Gandería e Política Agroalimentaria, pola que se adxudican as bolsas para a formación en temas de investigación agraria de técnicos especialistas das ensinanzas dos ciclos formativos de grao medio, superior ou equivalentes en especialidades agrarias, convocadas no anexo V da Orde do 14 de abril de 2000 (Diario Oficial de Galicia do 25 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/07/2000

Advertidos erros na devandita resolución, publicada no DOG nº 130, do mércores 5 de xullo de 2000, é necesario face-la oportuna corrección
Na páxina 10.488, artigo 1º, na relación de bolseiros seleccionados e suplentes, onde di: «Centro de Investigacións Agrarias de Mabegondo.
Titular: Domínguez Piñeiro, Eva Mª.
Suplente: González, Martínez, Juan Carlos.
Estación de Viticultura e Enoloxía de Galicia.
Titular: Aguión Sandá, Mª de los Ángeles.
Suplente: Gancedo Muriente Nuria», debe dicir: «Centro de Investigacións Agrarias de Mabegondo.
Titular: Aguión Sandá, Mª de los Ángeles.
Estación de Viticultura e Enoloxía de Galicia.
Titular: Domínguez Piñeiro, Eva Mª.
Suplentes:
1. González Martínez, Juan Carlos.
2. Gancedo Muriente, Nuria».
ORDE do 14 de xullo de 2000 pola que se lle dá cumprimento ó establecido na cláusula décimo segunda do convenio marco asinado entre a Administración xeral do Estado e a Comunidade Autónoma de Galicia para a colaboración na implantación dun sistema intercomunicado de rexistros entre a Administración xeral do Estado, a Administración da Comunidade Autónoma de Galicia e as entidades locais do ámbito territorial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/07/2000

Con data do 21 de xuño de 1997, asinouse un convenio marco de colaboración entre a Administración xeral do Estado e a Comunidade Autónoma de Galicia que tiña como obxectivo que as dúas administracións asumisen o firme compromiso de mellora-la calidade na prestación dos servicios públicos, mediante a adopción de medidas que articulen un modelo de funcionamento administrativo caracterizado polos principios de economía e eficacia, e orientado definitivamente ó cidadán como suxeito activo e protagonista principal na actividade das administracións públicas.
Entre as medidas tendentes a logra-lo mencionado modelo de funcionamento administrativo, destaca a de implantar un sistema intercomunicado de rexistros públicos que permitan unha mellor atención ó cidadán baseada na economía de medios, a eficacia e axilidade administrativas, eliminando parte da complexa burocracia administrativa sen, por iso, quebranta-la seguridade xurídica que debe primar nos actos emanados da Administración.
O mencionado convenio marco establecía, na súa cláusula décimo segunda, que as entidades locais interesadas na adhesión a el poderían solicitarllo á Consellería da Presidencia e Administración Pública da Xunta de Galicia sempre que, xunto coas súas solicitudes, cumprisen cos requisitos que a dita cláusula determinaba.
Solicitada a adhesión por determinados concellos da Comunidade Autónoma de Galicia, procede, agora, cumpri-lo disposto na mencionada cláusula mediante a publicación da aceptación no Diario Oficial de Galicia, unha vez que esta xa lles foi notificada ós concellos solicitantes pola Consellería da Presidencia e Administración Pública.
Na súa virtude,
DISPOÑO:
Artigo único.-Acéptase a adhesión ó convenio marco asinado entre a Administración xeral do Estado e a Comunidade Autónoma de Galicia para a colaboración na progresiva implantación dun sistema intercomunicado de rexistros, solicitada polos concellos de Val do Dubra, Pantón, Mancomunidade dos concellos da Limia, Frades, Taboadela, Silleda, Arteixo, A Pontenova, Cambados, A Baña, Forcarei e A Laracha, mediante a sinatura dos correspondentes protocolos.
Santiago de Compostela, 14 de xullo de 2000.
Jaime Pita Varela
Conselleiro da Presidencia e Administración
Pública
ORDE do 15 de xuño de 2000 pola que se integran o colexio de educación especial número 1 de Ribeiras de Lea (Castro de Rei) e o colexio de educación especial número 2 de Lugo, no colexio de educación especial Santa María de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/07/2000

Examinado o expediente iniciado pola Delegación Provincial da Consellería de Educación e Ordenación Universitaria de Lugo, polo que se pretende a integración do colexio de educación especial número 1 (código 27001774) de Ribeiras de Lea (Castro de Rei) e o colexio de educación especial número 2 (código 27006206) de Lugo, no colexio de educación especial Santa María (código 27014057) de Lugo, esta consellería, en virtude do establecido no artigo 1 do Decreto 213/1998, do 10 de xullo (DOG do 23) en harmonía co disposto no artigo 31 do Estatuto de autonomía de Galicia, polo que corresponden as competencias en materias de planificación, regulación e administración do ensino regrado, á vista dos correspondentes informes e por proposta da Dirección Xeral de Centros e Inspección Educativa,
DISPÓN:
Primeiro.-Integra-lo colexio de educación especial número 1 de Ribeiras de Lea (Castro de Rei) e o colexio de educación especial número 2 de Lugo, no colexio de educación especial Santa María de Lugo.
Segundo.-Establece-lo número de unidades e postos de traballo do colexio de educación especial Santa María de Lugo, de acordo cos datos que figuran no anexo da presente orde.
Terceiro.-Como consecuencia da dita integración, o colexio de educación especial número 1 (código 27001774) de Ribeiras de Lea e o colexio de educación especial número 2 de Lugo (código 27006206) suprímense como tales. Ós mestres afectados recoñécenselle-los dereitos da Orde do 23 de xullo de 1991 (DOG do 19 de agosto).
Contra a presente disposición, que esgota a vía administrativa, os interesados poderán interpoñer
recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, de acordo co disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 15 de xuño de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Lugo.
Localidade: Lugo.
Centro: colexio de educación especial Santa María.
Código do centro: 27014057.
Unidades.
Educación especial: 17.
Postos de traballo: 8 pedagoxía terapéutica, 9 de audición e linguaxe e 1 de educación física. Total postos de traballo: 18.